Volgens ons informasie moes die misdadigers reeds in die huis gewees het en vir hulle slagoffer gewag het om met die twee werkers wat hulle geld by die slagoffer se vrou gekry het terug te keer van die dorp. Die twee werkers is na hul kamers en die slagoffer was moeg en het op die bed gaan rus. Hy was die afgelope ruk altyd moeg en het by verskeie kere op die bed gerus terwyl sy twee werkers die beeste om en by 6 uur gaan haal het.
Die werkers is wel laat betaal maar dit was met hulle toestemming aangesien n swartvrou in die omgewing ook vermoor is en die slagoffer die familie gehelp het met geld en hy hulle nie die Vrydag kon betaal nie, aangesien sy vrou eers weer na die bank moes gaan. Die betaling van die werkers sou dan die Saterdag in die dorp geskied aangesien die slagoffer se vrou altyd die betalings daar gedoen het.
Die twee werkers het egter wel die inligting gegee en is van hier af ook na die werkershuise aan die oorkant van die pad waar hulle deur die SAP opgetel is. Ons het dan ook die huise besoek aan die oorkant van die pad en gevind dat die huis van die vermoorde swart vrou nie ver van die werkershuise is nie. Ons praat nou van die werkershuise waarheen die misdadigers gevlug het.
Die werker van die een huis was egter nie tuis nie en ek kon hom nie identifiseer nie die ander man was wel tuis maar wou nie sy naam aan my gee nie. Volgens ons informasie is hulle albei voortvlugtend vir die polisie vir ander misdade wat hulle gepleeg het. Die vermoede bestaan dat die swart vrou wat vermoor is, dalk gehoor het van die beplande moord en die slagoffer moontlik wou waarsku.
DIt is aan die datums baie duidelik dat hierdie moord oor ‘’n baie lang tydperk beplan is. Dit sal ook vir ons interessant gewees het om te weet wat die slagoffer se roetines op die spesifieke dae en tyd sou wees.
BEGRAAFPLAAS Ons het die graf besoek en gevind dat daar n “kettie” is langs die heining van die begraafplaas uitgepak. Met die ontleding het ons agter die sipres boom n takkie gekry wat n rigting gee na die graf. Met verdere ondersoek het ons gevind dat daar tarentaal veertjies op die spesifieke plek is.
In hierdie geval vertel die vere dat die persoon wat vir die moord verantwoordelik is, die slagoffer se vertroueling was en baie naby aan die slagoffer geleef het
OPSOMMING. Ons vind dit vreemd dat die polisie nie die (tekkie) spoor in die kamervenster gelig het nie.
Na hierdie ondersoek is ons van mening dat die persone wat vir die moord gearresteer was, nie die mense is wat die moord gepleeg het nie. Die moordenaars het van Klerksdorp se kant gekom en het vir die regte geleentheid gewag om die moord uit te voer.
Volgens die informasie wat ons opgevolg het, was hierdie moord al baie lank in beplanning en het die moordenaars net vir die regte boodskap gewag.
Slegs n deeglike SAP ondersoek sal dit kan bepaal of die twee werkers die werklike moordenaars is. Volgens die deeglike beplanning en optredes deur die werkers is ek van mening dat n eksterne span verantwoordelik was vir die moord en dat die werkers slegs gehelp het met die inligting.